אלן דרשוביץ

אלן מורטון דרשוביץ (באנגלית: Alan Morton Dershowitz; נולד ב-1 בספטמבר 1938) הוא עורך דין, משפטן וסופר יהודי-אמריקאי. כיהן כפרופסור מן המניין בבית הספר הרווארד למשפטים משנת 1967 ועד לפרישתו בדצמבר 2013. עמית מחקר בכיר במכון גייטסטון.

 קורות חייו 
אברהם מרדכי דרשוביץ נולד בשכונת ויליאמסבורג שבברוקלין בניו יורק, ב-1938. הוריו, הארי וקלייר דרשוביץ, היו שניהם יהודים אורתודוקסים. אביו, הארי (9 במאי 1909 – 26 באפריל 1978), היה נשיא אגודת "בית הכנסת ישראל הצעיר" בשנות ה-60 של המאה ה-20. בהמשך למד דרשוביץ בתיכון של ישיבה יוניברסיטי, בברוקלין קולג' ובאוניברסיטת ייל, שם קיבל תואר ראשון במשפטים ב-1962.

בשנים 1963–1964 שימש דרשוביץ כעוזרו של שופט בית המשפט העליון האמריקאי ארתור גולדברג.

דרשוביץ התמנה למרצה בכיר למשפטים (Assistant Professor) באוניברסיטת הרווארד ב-1964, ולפרופסור מן המניין ב-1967 (ובכך היה לפרופסור מן המניין למשפטים הצעיר ביותר שהתמנה עד אז במוסד זה). הוא הרצה באוניברסיטה עד לפרישתו בדצמבר 2013.

דרשוביץ מומחה במשפט פלילי ושימש פרקליטם של ידוענים רבים, במיוחד בשלב הערעור, ובהם קלאוס פון בילוב, או ג'יי סימפסון, יונתן פולארד, ליאונה הלמסלי, מייק טייסון, ג'פרי אפשטיין ועוד. בהקדמה לספרו "מכתבים לעורך דין צעיר", מספר דרשוביץ על המעמד שזכה לו:

בסדרה "ג'פרי אפשטיין: עושר מחריד", שבה מעידות נשים שנפגעו מאפשטיין, טענה וירג'יניה ג'ופרה שקיימה יחסי מין עם דרשוביץ שש או שבע פעמים בהיותה קטינה. דרשוביץ תבע אותה תביעת דיבה, ובעקבות כך ב2022 היא חזרה בה מההאשמתה ואמרה שייתכן שטעתה בדבריה. באפריל 2025 ג'ופרה שמה קץ לחייה. דרשוביץ תבע דיבה בנושא זה גם את "CNN" ו"ידיעות אחרונות". בעקבות תביעה שהגיש נגד פרופ' יורם לס ותחנת הרדיו 103fm התנצל לס על שאמר בשידור שדרשוביץ "אנס ילדות יחד עם אפשטיין".

ב-2017 ביקר בדוחה בירת קטר ואף נפגש עם אמיר קטר ועם גורמים ממשלתיים בולטים נוספים. הביקור נעשה בתיווכו של ניקולס מוזין וג'ואי אללהאם שעבדו עבור קטר וארגנו פגישות עבור גורמים קטריים עם אישים אמריקאים יהודים בולטים. לאחר הביקור פרסם דרשוביץ מאמרים תומכים בקטר. באחד מהם הישווה בין קטר לבין ישראל כשתי מדינות המוקפות אויבים ומתמודדות עם חרמות.

דרשוביץ הצטרף לצוות ההגנה של דונלד טראמפ בהליך ההדחה נגדו בשנת 2020. חלק מהערותיו בדיונים היו שנויות במחלוקת, וסתרו דברים שאמר בעבר לגבי הליך ההדחה של ביל קלינטון. לאחר סיום ההליך הוא חזר בו מאמירות אלה. דרשוביץ ניצל את קשריו עם ממשל טראמפ כדי לבקש ממנו להעניק חנינה ללקוחותיו, ולפחות 12 מהם אכן זכו לחנינה. כמו כן פנה דרשוביץ לממשל כדי להקל בעונשו של ג'ורג' נאדר, שנדון ל-10 שנות מאסר על אחזקת פורנוגרפיית ילדים וסחר במין, אך פנייתו נדחתה.

ישראל
דרשוביץ ידוע כתומך של מדינת ישראל. ספרו "ישראל – כתב הגנה" עונה על ביקורת טיפוסית נגד ישראל. בספרו האחרון, "The Case for Peace" (יצא בעברית בשם "עת שלום"), הוא מפרט את הצעותיו לפתרון הסכסוך הישראלי-ערבי במזרח התיכון. עיקרן נסיגה של ישראל מרצועת עזה ורוב שטחי יהודה ושומרון והקמת מדינה פלסטינית ללא "זכות השיבה", ונקיטת כל האמצעים על ידי הפלסטינים לחיסולו המוחלט של הטרור. הוא קורא לעצמו "פרו-ישראלי ופרו-פלסטיני", והוסיף כי אילו היה ישראלי היה מצביע לשמאל. ב-1999 אמר כי "בית המשפט העליון הישראלי הוא הטוב ביותר בעולם כיום" וחזר על תמיכתו בבית המשפט העליון ב-2018 והתנגד לחקיקת פסקת ההתגברות. ב-2018 ביקר את חוק הלאום והגדיר אותו כשגיאה. בפברואר 2019, לקראת פרסום החלטת היועץ המשפטי לממשלה בעניין חקירות ראש ממשלת ישראל בנימין נתניהו בתיק 2000 ובתיק 4000, אמר דרשוביץ שהאשמתו של נתניהו בתיקים אלה על סמך התנהלותו מול גופי התקשורת מסכנת את הדמוקרטיה ואת חופש העיתונות.

על השופט ריצ'רד גולדסטון שעמד בראש צוות הבדיקה של האו"ם למבצע עופרת יצוקה, אמר: "מפיץ שקרים, שיתבייש". בדצמבר 2011 התארח דרשוביץ בוועידת ישראל לעסקים ואמר, כי ישראל צריכה להיות מדינת הלאום של העם היהודי, וכי אויביה הגדולים של ישראל הם ישראלים. בדצמבר 2016, לאחר שהחלטה 2334 של מועצת הביטחון של האו"ם אושרה תוך הימנעות ארצות הברית מהטלת וטו, אמר דרשוביץ שהנשיא ברק אובמה שיקר לו. לדבריו, אובמה "פעל לא מתוך הגיון כלשהו", אלא מנקמה אישית בראש ממשלת ישראל, בנימין נתניהו.

דרשוביץ מרצה גם בבית ספר רדזינר למשפטים, בתוכנית התואר השני של אוניברסיטת רייכמן. במאי 2010 הוענק לו תואר דוקטור לשם כבוד מטעם אוניברסיטת תל אביב ותואר "עמית כבוד" מטעם המרכז הבינתחומי הרצליה. דרשוביץ חבר בעמותת 'הוועד הציבורי למען שארית יהודי אתיופיה'. בשנת 1993 קיבל תואר דוקטור לשם כבוד מטעם אוניברסיטת חיפה.

ספריו

 1982: The Best Defense. .
 1985: Reversal of Fortune: Inside the von Bülow Case. .
 1988: Taking Liberties: A Decade of Hard Cases, Bad Laws, and Bum Raps. .
 1991: Chutzpah. .
 1992: Contrary to Popular Opinion. .
 1994: The Advocate's Devil (fiction). .
 1994: The Abuse Excuse: And Other Cop-Outs, Sob Stories, and Evasions of Responsibility. .
 1996: Reasonable Doubts: The Criminal Justice System and the O.J. Simpson Case. .
 1997: The Vanishing American Jew: In Search of Jewish Identity for the Next Century. .
 1998: Sexual McCarthyism: Clinton, Starr, and the Emerging Constitutional Crisis. .
 1999: Just Revenge (fiction). .
 2000: The Genesis of Justice: Ten Stories of Biblical Injustice that Led to the Ten Commandments and Modern Law. Warner Books. .
 2001: Letters to a Young Lawyer. Basic Books. .
 2001: Supreme Injustice|Supreme Injustice: How the High Court Hijacked Election 2000. Oxford University Press. .
 2002: Why Terrorism Works: Understanding the Threat, Responding to the Challenge. Yale University Press. .
 2002: Shouting Fire: Civil Liberties in a Turbulent Age. Little Brown. .
 2003: The Case for Israel. John Wiley & Sons. 
 2003: America Declares Independence. John Wiley & Sons. .
 2004: America on Trial: Inside the Legal Battles That Transformed Our Nation. Warner Books. .
 2004: Rights From Wrongs: A Secular Theory of the Origins of Rights. .
 2005: The Case for Peace|The Case for Peace: How the Arab-Israeli Conflict Can be Resolved. John Wiley & Sons. ; .
 2006: Preemption: A Knife That Cuts Both Ways. W.W. Norton & Company. .
 2007: Blasphemy: How the Religious Right is Hijacking the Declaration of Independence. . 
 2007: Finding Jefferson: A Lost Letter, a Remarkable Discovery, and the First Amendment in an Age of Terrorism. . 
 2008: Is There a Right to Remain Silent?: Coercive Interrogation and the Fifth Amendment After 9/11. .
 2008: The Case Against Israel's Enemies: Exposing Jimmy Carter and Others Who Stand in the Way of Peace. .
 2009: Mouth of Webster, Head of Clay essay in The Face in the Mirror: Writers Reflect on Their Dreams of Youth and the Reality of Age. .
 2009: The Case For Moral Clarity: Israel, Hamas and Gaza. .
 2010: The Trials of Zion. .
 2013: Taking the Stand: My Life in the Law. .
 2014: Terror Tunnels: The Case for Israel's Just War Against Hamas. .
 2015: Abraham: The World's First (But Certainly Not Last) Jewish Lawyer (Jewish Encounters Series). .
 2018: The Case Against Impeaching Trump. .
 2019: Guilt by Accusation: The Challenge of Proving Innocence in the Age of #MeToo.
 2020: The case for Liberalism in an Age of Extremism: or, Why I Left the Left But Can't Join the Right.

תורגמו לעברית
 חוצפה – קריאה ליהודי אמריקה לעמוד על זכויותיהם. תרגום - ברוך קורות, הוצאת מטר, 1992 
 השטן של הפרקליט – רומן משפטי. תרגום – יוסף אשכול, ספרית מעריב, 1996.
 נקמה צודקת, תרגום – מאירה לבנת, ספרית מעריב, 2001.
 צדק מבראשית: עשרה מעשי אי צדק בדרך לעשרת הדיברות ולמשפט המודרני, תרגום – עידית פז, הוצאת הספרים של אוניברסיטת חיפה, 2003.
 ישראל – כתב הגנה, תרגום – ירון בן עמי, הוצאת מטר, 2004.
 מכתבים לעורך דין צעיר, תרגום – ענבל שגיב, הוצאת כנרת זמורה ביתן, 2006.
 עת שלום, תרגום – ברוך קורות, הוצאת מטר, 2006.
 משפטי ציון, הוצאת כנרת, 2012.

 קישורים חיצוניים 




 מאמריו של אלן דרשוביץ באתר קיוונים
 הבלוג של דרשוביץ
 האתר של דרשוביץ בהרוארד
 ארתור שני, בישיבה התיכונית היו לי ציונים נוראים, קראו לי 'בנדיט', ריאיון עם אלן דרשוביץ, באתר מגזין המרכז הבינתחומי הרצליה, אוונגרד גיליון 99 ב', 20 במאי 2010
 בועז ביסמוט ועמוס רגב, הסניגור של המדינה, ישראל היום, 21 במאי 2010
 יעקב אחימאיר, הסניגוריה של דרשוביץ על בית המשפט, ישראל היום, 6 בדצמבר 2011
 אודות האנטישמיות שבארגון האו"ם. אלן דרשוביץ, ועידת דרבן, 22 בספטמבר 2011
 אלי לאון, "הכרה בפלסטינים - מסר חיובי לטרור", ישראל היום, 11 באוגוסט 2012

  פרס על שם צ'רצ'יל מוענק לאלן דרשוביץ בטכניון בריטניה | דברי דרשוביץ | ברכות מפי דניאל טאוב | ברכות מפי פרץ לביא | 7 בדצמבר 2014
 , 12 בינואר 2015
 , 13 ביוני 2015






מכּתביו:




 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:בוגרי ברוקלין קולג'
קטגוריה:בוגרי בית הספר למשפטים באוניברסיטת ייל
קטגוריה:חוקרי משפט יהודים
קטגוריה:עורכי דין יהודים אמריקאים
קטגוריה:חוקרי משפט אמריקאים
קטגוריה:אגנוסטים
קטגוריה:סגל המרכז הבינתחומי הרצליה: משפטים
קטגוריה:זוכי פרס בגין
קטגוריה:זוכי מלגת גוגנהיים
קטגוריה:פעילי הסברה ישראלית
קטגוריה:מקבלי תואר דוקטור לשם כבוד מאוניברסיטת חיפה
קטגוריה:סגל בית הספר למשפטים באוניברסיטת הרווארד
קטגוריה:אמריקאים שנולדו ב-1938